stanford-oval/wikipedia huggingface dataset:
Japanin 26 marttyyriä
Kunnianosoitukset

Japanin 26 marttyyriä ja etenkin heidän joukossaan surmattu jesuiitta Paulo Miki ovat todella arvostettuja pyhimyksiä, vaikka he eivät olleet ainoita Japanissa surmattuja kristittyjä. Heidät julistettiin autuaiksi 14. syyskuuta vuonna 1627 paavi Urbanus VIII:n toimesta. Myöhemmin paavi Pius IX kanonisoi heidät 8. kesäkuuta 1862. Katolisessa pyhimyskalenterissa 26 marttyyrin muistopäivää vietetään 6. helmikuuta nimellä Paulo Miki ja hänen toverinsa.
Civitavecchian kaupungissa Italiassa on Japanin 26 marttyyrille omistettu kirkko.
Aiheesta muualla

Kuvia tai muita tiedostoja aiheesta Japanin 26 marttyyriä Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:26 Martyrs of Japan
Nagasakin kristityt marttyyrit. Japanilainen maalaus 1500- tai 1600-luvulta.
26 katolista marttyyriä kunnioittava piirros.
Nagasakin fransiskaanien marttyyrikuolema - Francesco Maffei
Käännös suomeksi
HTTP 418

HTTP 418 (I'm a teapot, suom. Olen teekannu) on IETF:n vuonna 1998 aprillipilana määrittämä tilakoodi, jota käytetään tilanteissa joissa teekannua pyydetään keittämään kahvia. Tilakoodi on määritelty dokumentissa RFC 2324 (Hyper Text Coffee Pot Control Protocol (HTCPCP), suom. hypertekstikahvinkeitinten ohjausprotokolla), jota on vuoden 2014 aprillipäivänä laajennettu dokumentilla RFC 7168 (HTCPCP-TEA, The Hyper Text Coffee Pot Control Protocol for Tea Efflux Appliances, suom. hypertekstikahvinkeitinten ohjausprotokolla teevirtauslaitteille).
Käyttö

Tilakoodia 418 palautetaan joskus asiallisemman 403 Forbidden-tilakoodin sijaan.
Venäjän hyökkäytä Ukrainaan vuonna 2022 edeltäneenä kriisiaikana Venäjän asevoimien verkkosivu mil.ru palautti tilakoodin HTTP 418, mikäli sivustolle yritti päästä Venäjän ulkopuolelta palvelunestohyökkäyksen suojauskeinona.
HTCPCP

HTCPCP:n (RFC 2324) kirjoitti Larry Masinter, jonka mukaan protokolla oli täysin satiiria, sanoen "Tällä on vakava tarkoitus - siinä osoitetaan monia tapoja, joilla HTTP:tä on laajennettu epäasianmukaisesti." Protokollan sanoitus teki selväksi sen ettei sitä oltu tehty vakavissaan. Esimerkiksi englannin kielen sana especially (suom. erityisesti) on korvattu sanaleikkillä "espressoly".
HTCPCP > Komennot ja vastaukset

| Metodi | Määritelmä |
| --- | --- |
BREW tai POST: Saa HTCPCP-palvelimen keittämään kahvia. POST-metodin käyttäminen tätä varten on vanhetunut (deprecated). Uutta HTTP-otsakekenttää "Accept-Additions" on ehdotettu, joka mahdollistaisi lisukkeiden kuten kerman, täysmaidon tai vaniljan lisäämisen.
GET: "Hakee" kahvin HTCPCP-palvelimelta.
PROPFIND: Palauttaa metatietoa kahvista.
WHEN: Sanoo "nyt", saaden HTCPCP-palvelimen lopettamaan maidon kaatamisen kahviin (jos toiminto saatavilla).
Protokolla myös määrittelee kolme virhetilakoodia:
| Tilakoodi | Määritelmä |
| --- | --- |
406 Not Acceptable: HTCPCP-palvelin ei pysty tarjoamaan pyydettyä lisuketta jostain syystä; vastauksen tulisi sisältää lista saatavilla olevista lisukkeista. Dokumentti mainitsee että "Käytännössä, suurin osa automaattisista kahvikeittimistä ei tällä hetkellä pysty tarjoamaan lisukkeita".
418 I'm a teapot: HTCPCP-palvelin on teepannu  Tulos "voi olla lyhyt ja tukeva" viittauksena yhdysvaltalaiseen lastenlauluun.
503 Service Unavailable: Mozillan kehittäjädokumentaation mukaan "Yhdistetyn tee- ja kahvipannun, joka on hetkellisesti pois käytöstä, tulisi palauttaa tilakoodi 503 kun BREW-komentoa käytetään.
Lisbet

| Lisbet |
| --- | --- |
Nimipäivä:   
– suomenkielinen:  –
– ruotsinkielinen:  19. marraskuuta
– ortodoksinen:  –
Muunnelmia:  Liisa, Lisa
Vastineita eri kielissä:  Lisbeth, Lizbeth
Nimen alkuperä:  Elisabet
Infobox OKNimi-testi OK: 
Lisbet tai Lisbeth on naisen etunimi, Elisabet-nimen lyhentynyt muoto. Muodossa Lisbet nimi on käytössä pääasiassa Skandinavian maissa, muodossa Lisbeth varsinkin Saksassa.
Suomessa nimi Lisbet on Digi- ja väestötietoviraston tietojen mukaan annettu vuoden 2019 loppuun mennessä 706 ja Lisbeth noin 1 150 henkilölle. Lisbetin nimipäivä on suomen­ruotsalaisen kalenterin mukaan 19. marraskuuta.
Tunnettuja Lisbetejä ja Lisbethejä

Lisbeth Berg-Hansen (s. 1963), norjalainen poliitikko ja ministeri
Lisbeth Landefort (1925–2024), itävaltalais-suomalainen teatteri- ja oopperaohjaaja
Lisbeth Movin (1917–2011), tanskalainen näyttelijä ja elokuvaohjaaja
Lisbeth Pahnke (s. 1945), ruotsalainen ponikirjojen kirjoittaja
Lisbeth Palme (1931–2018), ruotsalainen lastenpsykologi ja pääministeri Olof Palmen leski
Lisbet Puttonen (s. 1970), suomalainen poliitikko, Vapauspuolueen puheenjohtaja
Lisbeth Sättler, Elisabeth Rethberg (1894–1976), saksalaissyntyinen oopperalaulaja
Lisbeth Trickett, o.s. Lenton (s. 1985), australialainen uimari, olympiavoittaja ja maailmanmestari
Kuvitteellisia Lisbetheja

Lisbeth Salander, hakkeri ja vartiointiliikkeen tutkija Stieg Larssonin Millennium-trilogiassa ja siihen perustuvissa elokuvissa
Lisbeth ”Lissu” Kanerva, tv-sarjassa Uusi päivä
Kyyria

| Kyyria |
| --- | --- |

 Kyyria Maailma kylässä -festivaalilla 1997. Kuvassa laulaja Ville Tuomi ja basisti Niclas Etelävuori.
Tiedot
Toiminnassa:  1990–1998, 2023
Tyylilaji:  progressiivinen metalli
Kotipaikka:  Helsinki, Suomi
Laulukieli:  englanti
Jäsenet:  Ville Tuomi, laulu (1994−1998, 2023)  Mig Masta Tanner, kitara (1990−1998, 2023)  Niclas Etelävuori, basso (1993−1998, 2023)  Mika Karppinen, rummut (1992−1998, 2023)  Dick Domestic Blues M.F., koskettimet (1992−1998, 2023) 
Entiset jäsenet:  Kimmo Aroluoma, basso (1992−1993) 
Levy-yhtiö:  Zen Garden   Spinefarm Records  
Infobox OKNimi-testi OK: 
Kyyria oli helsinkiläinen metallimusiikkiyhtye, joka uransa aikana julkaisi kolme albumia, yhden kokoelman, neljä singleä ja yhden EP:n.
Historia

Kyyria perustettiin Vaasassa 80 -luvun lopulla, mutta sai ensimmäisen bändimuotonsa Göteborgissa vuonna 1990, mutta yhtyeen kotikaupungiksi muodostui runsaan vuoden jälkeen Helsinki kitaristi Mikael Tannerin (oik. Vehkaoja) muuton yhteydessä. Ruotsalaiset muusikot siirtyivät orkestereihin Bluestar, Blakk Totem ja Pain+Passion.
Helsingissä Tanner kuuli Mika Karppisen soittoa Dementia-yhtyeessä, ja soitti hänelle Kyyrian demokappaleita. Vaikka Karppinen soitti seitsemässä eri orkesterissa, hän piti yhdestä demolla olleesta kappaleesta ja liittyi rumpaliksi. Myöhemmin Santeri Kallio liittyi orkesteriin, vaikka hänelle samoihin aikoihin tarjottiin paikkaa Amorphis-yhtyeestä Kasper Mårtensonin tilalle. Kimmo Aroluoma pestattiin basistiksi, mutta 1993 hänen tilalleen tuli Niclas Etelävuori. Ville Tuomi liittyi laulajaksi 1992.
Ennen levytyssopimuksen solmimista yhtye ehti tuottaa kaksi julkaisua; yhtyeen mukaan nimetty omakustanne-EP vuodelta 1993 ja varsin harvinainen Essence of Dust -demo vuodelta 1991, jossa oli kuitenkin täysin eri miehitys (jossa muun muassa Biscaya ja Zero Illusions -yhtyeistä tunnettu basisti Hans Johansson). Samalla alkuperäismiehityksellä yhtye tuotti myös Göteborgissa vielä ollessaan ensimmäisen nimettömän kolmen kappaleen demon, mutta tätä ei ole ikinä julkaistu.
Kolmen varsinaisen studiojulkaisun jälkeen yhtye hajosi syytä ilmoittamatta juuri kolmannen levyn julkaisukiertueen tienoilla loppuvuodesta 1998. Yhtyeen viimeinen esiintyminen oli Tampereen Tulliklubilla 17. lokakuuta, 1998. Levy-yhtiö Zen Garden julkaisi samana vuonna remasteroidun version yhtyeen ensilevystä höystettynä neljällä aikaisemmin vain singleillä julkaistuilla kappaleilla.
Musiikkityyli

Kyyrian musiikillinen tyyli oli melodista, groovea sisältänyttä metallia, joka ammensi vaikutteita myös muista musiikinlajeista: etnomusiikista, popista ja funkista. Yhtye itse nimesi tyylinsä varsin sarkastisesti milloin "pornometalliksi", milloin "sporttimetalliksi". Yhtyeen aikainen, virallinen biografia totesi yhtyeen muusikin olevan "viettelevää, mysteeristä, valoisaa, groovaavaa, tanssittavaa, moshattavaa, kosmista, svengaavaa, atmosfääristä, tummaa, bluesahtavaa, melodista, melankolista, futuristista, industrialia, voimakasta, lämmintä ja likaista".
Musiikillinen tyylisuunta ehti muuttua parin vuoden sisällä ensilevyn monimutkaisista sovituksista ja kulmikkaista kappaleista viimeisen varsinaisen studiolevyn melodisimpiin ja emotionaalisiin, joskin jo hieman kaavamaisiin kappaleisiin. Hyvänä esimerkkinä tästä käyköön kappale Peacock's Foot, jonka molemmat julkaistut versiot -- ensimmäinen eponyymillä Kyyria EP:llä ja toinen täyspitkällä Alien-levyllä -- eroavat huomattavasti toisistaan sekä sovitukseltaan että rakenteeltaan.
Yhtyettä verrattiin musiikkilehdistössä usein amerikkalaiseen Faith No More-yhtyeeseen, mainiten kosketinsoitinten keskeisen aseman molempien yhtyeiden äänimaisemassa. Laulaja Ville Tuomen laulutyyli lainasi ilmaisua muun muassa rapista, ja näin yhtyeen tyyli mainittiinkin joskus olevan rap-metalli. Varsinkin Kyyrian loppuvaiheen tuotanto antoi jo hieman esimakua tulevasta nu metal-aallosta.
Esiintymiset

Lyhyeksi jääneen elinkaarensa aikana yhtye esiintyi Power Of Rockissa Hämeenlinnassa 1994, Provinssirockissa  ja Sexhibitiontarvitaan parempi lähde-erotiikkafestivaaleilla vuonna 1995, Ilosaarirockissa ja Nummirockissa 1997, ensimmäisillä Tuska-festivaaleilla, Ilosaarirockissa ja toistamiseen Nummirockissa vuonna 1998 ja teki näiden esiintymisien lisäksi pari lyhyttä kiertuetta Saksassa ja Suomessa. Seksimessuilla esiintymisen lisäksi yhtye esiintyi 1990-luvulla Jyrkissä kahden seksikkäästi pukeutuneen tanssijatytön kanssa. Yhtye niitti mainetta esiintymisillään varsinkin laulaja Ville Tuomen energisen lavaolemuksen ansiosta.
Kyyrian ensiesiintyminen tapahtui kuitenkin Ruotsissa, Göteborgin kuuluisalla, nyt jo lopettaneella Valvet-klubilla 1990.
Kyyrian jälkeen

Kyyria -yhtyeen hajoamisen jälkeen laulaja Ville Tuomi liittyi Suburban Tribeen, basisti Niclas Etelävuori ja kosketinsoittaja Santeri Kallio Amorphis -yhtyeen kautta Verenpisaraan, kitaristi Mikael Tanner on tehnyt yhteistyötä Don Huonot -yhtyeestä tunnetun Kalle Aholan kanssa ja on vuodesta 2013 Loner Fin -yhtyeen keulahahmo. Rumpali Mika Karppinen siirtyi HIM -yhtyeen rivistöön.
Kyyrian jälkeen > Comeback-keskustelua

Helsingin Sanomien Nyt-liitteessä oli 2007 kyselty lukuisilta lopettaneilta suomalaisilta bändeiltä mahdollisesta comebackistä. Kyyrian kohdalla "puhetta on ollut ja asiasta sovitaan varmaan heti kun satutaan kaikki saman pöydän ääreen".
Aihe on esiintynyt melko useasti kyselyissä ja haastatteluissa, ja laulaja Ville Tuomi on myöntänyt, että "puhetta on ollut", mutta myös sen, että kitaristi Tanner on tällä hetkellä eniten "lämmittelyjä vastaan".
Noise.fi julkaisi 1. huhtikuuta 2008 ilmoituksen NoiseFest08 -festarista. Tiedotteen mukaan; "Kotimaiset alkuperäiskokoonpanojen reunionit tarjoaa legendaarinen, suomalaisen rockin kulmakivi, Sielun Veljet ja kotimaisen alternativemetallin edelläkävijä Kyyria". Artikkeli oli aprillipila. Sadat kävijät ilmoittivat kiinnostusta vuorokauden sisällä, mikä osoitti Kyyrian olevan edelleen suosittu, vielä kymmenen vuotta hajoamisensa jälkeenkin.
Vuoden 2023 alussa Kyyria ilmoitti tekevänsä paluun alkuperäisellä kokoonpanollaan, esiintymällä seuraavana kesänä mm. Laukaan John Smith Rock Festivalissa. Tiedotteen yhteydessä myös yhtyeen albumit ilmestyivät suoratoistopalveluihin kuunneltavaksi. Myöhemmin Soundiin tehdyssä haastattelussa yhtye kertoi, että jatkoa ei ole luvassa tämän enempää. Kyyria soitti lopullisesti viimeisen keikkansa 19. elokuuta 2023 Helsingin Tavastialla.
Jäsenet

Ville Tuomi - Laulu (ex-Suburban Tribe, Leningrad Cowboys) (1994–1998, 2023)
Mig Masta Tanner (Mikael Tanner) - Kitara (1990–1998, 2023)
Niclas Etelävuori - Basso (ex-Amorphis, ex-Moonspell, To Separate the Flesh from the Bones, Verenpisara) (1993–1998, 2023)
Gas Lipstick (Mika Karppinen) - Rummut (ex-Dementia, ex-Gandalf, To Separate the  Flesh from the Bones, Bendover, ex-HIM) (1992–1998, 2023)
Dick Domestic Blues M.F. (Santeri Kallio) - Koskettimet (Amorphis, Verenpisara) (1992–1998, 2023)
Kimmo Aroluoma - Basso (Lullacry, Gandalf, Jimsonweed, Blake) (1992–1993)
(Listassa ei ole lueteltu aikaisempia muusikoita Ruotsista ja Suomesta.)
Julkaisut > Albumit

Blessed Ravings (29. tammikuuta 1995, Zen Garden / Spinefarm Records)
Alien (24. helmikuuta 1997, Gun Records / Spinefarm Records)
Inner Wellness (1. toukokuuta 1998, BMG / Spinefarm Records)
Blessed Ravings Remastered (1. joulukuuta 1998, Zen Garden / Spinefarm Records)
Reporn - Live at Tavastia (2024)
Julkaisut > Singlet ja EP:t

Kyyria EP (11. huhtikuuta 1993, Omakustanne)
Only Eyes Behind (19. kesäkuuta 1994, Zen Garden / Spinefarm Records)
Skinny Rover (9. maaliskuuta 1995, Zen Garden / Spinefarm Records)
Mind the Light (1. kesäkuuta 1996, Gun Records / Spinefarm Records)
Jesus Döner (3. heinäkuuta 1998, BMG / Spinefarm Records)
Kokoelmat

Monk Rock : Munkkiniemen nuorisotalon demostudion kokoelmalevy (1994)
Great Unlimited Noises 1997 (1997)
Hard Rock Magazine CD Sampler 5 (1997)
Dynamit Vol. 5 (1997)
G.U.N. - the Videos 1997 (1997)
For Public Use Only 5 - Alternative Rock Special (1997)
Metalliliitto 2 (1998)
Hard Rock Magazine CD Sampler 22 (1998)
Metal Rock Cavalcade (2001)
Videot

Jesus Döner (1998)
Aiheesta muualla

Kimmo Aroluoman v. 2023 artikkeli
Spinefarmin viralliset kotisivut
Kyyria Encyclopaedia Metallumissa (englanniksi)
Kyyria Rumbassa 16/98 (Arkistoitu – Internet Archive)
Epävirallinen fanisivusto
Kyyrian koko tuotanto arvosteluissa (Arkistoitu – Internet Archive)
Kyyria Meteli.netissä
Kyyria Ruotsissa 1991
Lee Tae-min

| Lee Tae-min |
| --- | --- |
 Taemin vuonna 2021 haastattelussa Marie Claire Korealle
Henkilötiedot
Syntynyt: 18. heinäkuuta 1993 (ikä 31) Soul, Etelä-Korea
Muusikko
Laulukielet:  korea, japani, englanti
Aktiivisena:  2008-
Tyylilajit:  K-pop, J-pop, R&B
Soittimet:  pystypiano 
Yhtyeet:  SHINee, SuperM, SM Town, SM The Performance, Younique Unit
Levy-yhtiöt:  SM Entertainment   Universal Japan   Capitol Records  
 Nimikirjoitus
Aiheesta muualla
Kotisivut
  [ Muokkaa Wikidatassa ] [ ohje ]  
Lee Tae-min (hangul: 이태민; hanja: 李泰民; uudistettu latinisaatio: I Tae-min), tunnettu etunimellään Taemin, on eteläkorealainen muusikko. Hän debytoi 14-vuotiaana poikabändi Shineen jäsenenä vuonna 2008, ja on sittemmin tullut tunnetuksi myös menestyksekkään soolouransa kautta.
Tae-min esiintyy ensimmäisen kerran Suomessa maaliskuussa 2025 Ephemeral Gaze maailmankiertueellaan.
Ura

Lee Tae-min debytoi 25. toukokuuta 2008 osana SM Entertainmentin poikabändiä Shinee yhdessä Onew'n, Jonghyunin, Minhon ja Keyn kanssa.
Vuonna 2013 Lee esiintyi televisio-ohjelmassa We Got Married yhdessä Son Na-eunin kanssa.
Hänen soolodebyytti, EP-levy Ace, julkaistiin 18. elokuuta 2014.  Albumi debytoi Gaon Chartin kärjessä ja johtava single "Danger" sijalla 5.
Leen ensimmäinen studioalbumi Press It julkaistiin 23. helmikuuta 2016. Bruno Mars osallistui sen johtavan singlen "Press Your Number" tuottamiseen. Albumi debyti Gaon Chartin sijalla 1.
Lee debytoi Japanissa 27. heinäkuuta 2016 EP:llä Sayonara Hitori. Samana vuonna hän myös osallistui televisio-ohjelmaan Hit The Stage yhdessä tanssija Koharu Sugawaran kanssa, joka myös koreografioi tanssin hänen kappaleelleen "Sayonara Hitori".
Heinäkuussa 2017 hän julkaisi kappaleen "Flame of Love" ennen ensimmäistä soolokonserttiansa Japanissa. Hän piti myös ensimmäisen Korean soolokonserttinsa Off-Sick elokuussa  ja encore-konsertin myöhemmin syyskuussa.
Leen toinen studioalbumi Move julkaistiin 16. lokakuuta 2017 ja sen johtava single "Move" nousi erittäin tunnetuksi mm. viraalin tanssinsa takia. Albumi debytoi Gaon Chartin sijalla 2. Myöhemmin samana vuonna hänen piti esiintyä KBS Song Festivalilla, mutta vetäytyi pois bänditoverinsa Kim Jong-hyunin, kuoltua äkillisesti.
Leen toinen koreankielinen EP Want julkaistiin 11. helmikuuta 2019. Koharu Sugawara koreografioi tanssin albumin johtavalle singlelle "Want". Albumi menestyi Billboardin listoilla, nousten Heatseekers Albums -listan sijalle 5 ja World Albums -listan sijalle 4.
Elokuussa 2019 Lee julkaisi kolmannen japaninkielisen EP:nsä Famous, jonka samanniminen johtava single musiikkivideoineen julkaistiin jo 27. heinäkuuta.
Syksyllä 2019 Leen levy-yhtiö SM Entertainment muodosti superyhtyeen SuperM, johon kuului jäseniä bändeistä Shinee, EXO ja NCT, joista Lee oli ainut Shineen jäsen. Yhtye debytoi EP:llä SuperM - The 1st Mini Album 4. lokakuuta 2019 ja nousi sillä heti ensimmäisellä viikollaan Billboard 200 Albums -listan kärkeen. Johtava single "Jopping" oli myös Forbesin mukaan menestys.
Leen kolmas koreankielinen studioalbumi Never Gonna Dance Again julkaistiin kahdessa osassa, Never Gonna Dance Again: Act 1 ja Never Gonna Dance Again: Act 2 syksyllä 2020, Leen promotessa samanaikaisesti sitä ja SuperM:n albumia Super One. Never Gonna Dance Again johtavine singleineen "Criminal" ja "Idea" sai kriitikoiden suosion.
Yksityiselämä

Lee Tae-min syntyi Soulissa, Korean tasavallassa 18. heinäkuuta 1993. Uskonnoltaan hän on katolilainen.
Lee valmistui lukiosta (Hanlim Multi Art School) helmikuussa 2012. Hän aloitti opiskelunsa Myongjin yliopistossa vuonna 2013, pääaineenaan elokuva ja teatteri.
Hän aloitti asepalveluksensa 31. toukokuuta 2021. Tammikuussa 2022 Leen tiedotettiin siirtyneen siviilipalvelukseen pahentuvien masennus- ja ahdistusoireidensa hoidon turvaamiseksi.
Diskografia > Studioalbumit

Press It (2016)
Move (2017)
Taemin (2018) (japaninkielinen julkaisu)
Never Gonna Dance Again (2020)
yhdistelmäalbumi; koostuu studioalbumeista Never Gonna Dance Again : Act 1 (2020) ja Never Gonna Dance Again : Act 2 (2020)
Diskografia > Repackage-levyt

Move-ing (2017)
Diskografia > EP-levyt

Ace (2014)
Sayonara Hitori (2016) (japaninkielinen julkaisu)
Flame of Love (2017) (japaninkielinen julkaisu)
Want (2019)
Famous (2019) (japaninkielinen julkaisu)
Advice (2021)
Diskografia > Singlet

| Vuosi | Kappaleen nimi | Albumi |
| --- | --- | --- |
| 2014 | "Danger" (괴도) | Ace |
| 2016 | "Drip Drop" | Press It |
| 2016 | "Press Your Number" | Press It |
| 2016 | "Sayonara Hitori" (さよならひとり) | Sayonara Hitori |
| 2017 | "Flame of Love" | Flame of Love |
| 2017 | "Move" | Move |
| 2017 | "Thirsty" (OFF-SICK Concert ver.) | - |
| 2017 | "Day and Night" (낮과 밤) | Move-ing |
| 2018 | "Eclipse" | Taemin |
| 2018 | "Mars" | Taemin |
| 2018 | "Under My Skin" | Taemin |
| 2019 | "Want" | Want |
| 2019 | "Famous" | Famous |
| 2020 | "2 Kids" | Never Gonna Dance Again |
| 2020 | "Criminal" | Never Gonna Dance Again |
| 2020 | "Idea" (이데아; 理想) | Never Gonna Dance Again |
| 2021 | "Advice" | Advice |
Filmografia > Elokuvat

| Vuosi | Elokuva | Rooli |
| --- | --- | --- |
| 2012 | The Outback | Johnny |
| 2012 | I Am | oma itsensä |
| 2013 | The Miracle | Kim Tan |
| 2015 | SMTOWN The Stage | oma itsensä |
Filmografia > Televisio-draamat

| Vuosi | Draama | Rooli |
| --- | --- | --- |
| 2009 | Tae Hee, Hye Kyo, Ji Hyun | Jun-su |
| 2010 | Athena: Goddess of War | oma itsensä |
| 2011 | Moon Night '90 | Kim Sung-jae |
| 2011 | High Kick! 3 | oma itsensä |
| 2012 | Salamander Guru and The Shadows | Master of Disguise |
| 2013 | Dating Agency: Cyrano | Yang Ho-Yeol alias Ray |
| 2017 | Final Life: Even If You Disappear Tomorrow | Song Sion |
Filmografia > Viihdeohjelmat

| Vuosi | Ohjelma | Huomioita |
| --- | --- | --- |
| 2010 | Dream Team | varsinainen jäsen |
| 2012 | Immortal Songs 2 | kilpailija |
| 2013 | We Got Married | pari yhdessä Son Na-eunin kanssa |
| 2014 | We Got Married | pari yhdessä Son Na-eunin kanssa |
| 2015 | Match Made in Heaven Returns | varsinainen jäsen |
| 2015 | Off to School | varsinainen jäsen |
| 2016 | Hit the Stage | kilpailija; voittaja |
| 2017 | The Unit | mentori |
| 2018 | Why Not? The Dancer | varsinainen jäsen |
| 2018 | The Call | varsinainen jäsen kaudella 1 |
Filmografia > Tositelevisio-ohjelmat

| Vuosi | Ohjelma |
| --- | --- |
2017: The Taemin: Xtra Cam
2020: Rare Taem
2020: Taem-log 6v6
2021: Taem-log 6v6
Filmografia > Musikaalit

| Vuosi | Musikaali | Rooli |
| --- | --- | --- |
| 2014 | Goong | Lee Shin |
Clostridium tetani

| Clostridium tetani |
| --- | --- |

Tieteellinen luokittelu
Domeeni::  Bakteerit Bacteria
Kunta::  Bakteerit Eubacteria
Pääjakso::  Firmicutes
Luokka::  Clostridia
Lahko::  Clostridiales
Heimo::  Clostridiaceae
Suku::  Klostridit Clostridium
Laji::  tetani
Kaksiosainen nimi
 Clostridium tetani  Flügge, 1886 
Katso myös
   Clostridium tetani Wikispeciesissä   Clostridium tetani Commonsissa 
Infobox OKNimi-testi OK: 
Clostridium tetani eli jäykkäkouristusbakteeri on gram-positiivinen anaerobinen sauvabakteeri, joka pystyy muodostamaan itiöitä. Clostridium tetani saattaa värjäytyä kudosnäytteistä huonosti. Clostridium tetani voi aiheuttaa hengenvaarallisen taudin, jonka tärkeimpiin oireisiin kuuluvat päänsärky, lihasten jäykkyys ja lihaskouristukset. Jäykkäkouristusbakteeri elää etenkin mullassa ja ihminen voi saada tartunnan multaisista haavoista tai likaisista esineistä. Itse tautia eivät aiheuta bakteerit, vaan näiden muodostamat myrkyt eli plasmidivälitteinen tetanospasmiini eli tetanustoksiini ja tetanolysiini. Myrkyt kulkeutuvat veren mukana hermostoon, ja aiheuttavat lihaskouristuksia. Kehittyneissä maissa jäykkäkouristus on nykyään rokotusten ansiosta hyvin harvinainen.
Sairauden itämisaika vaihtelee suuresti, mutta taudinkuva on yleensä sitä rajumpi, mitä nopeammin oireet ilmenevät haavan saamisen jälkeen. Jäykkäkouristus ei tartu ihmisestä toiseen. Se ei myöskään jätä varmaa immuniteettia.
Jäykkäkouristuksen ensimmäinen oire on usein vaikeus avata suuta. Tästä johtuu sairauden englanninkielinen nimi lockjaw ("lukkoleuka"). Vähitellen jäykkyys leviää niskaan, selkään ja selkälihaksiin. Kasvoille ilmestyy kouristusten aiheuttama irvistys (sardoninen nauru). Kouristuksia aiheuttavat monet pienetkin ärsykkeet kuten kosketus, ääni ja valo. Pahimmissa tapauksissa lihaskouristukset vaikeuttavat hengitystä, mikä voi johtaa kuolemaan. Toisaalta jäykkäkouristus voi esiintyä myös niin lievänä, että jopa diagnoosin tekeminen on vaikeata.
Jäykkäkouristusta hoidetaan immunoglobuliinilla eli vasta-aineella. Samalla hoidetaan potilaan haavat, jotka mahdollisesti ovat olleet kosketuksissa maan kanssa. Taudin ehkäisyyn on käytettävissä tehokas rokote.
Aiheesta muualla

Terveyskirjasto: Clostridium tetani
Rokote.fi: Jäykkäkouristus-kurkkumätä-hinkuyskä (tetanus-difteria) (Arkistoitu – Internet Archive)
Duodecim: Harri Saxén, Jäykkäkouristus, 1999
UniProt Taxonomy: Clostridium tetani (englanniksi)
| --- | --- |
Taksonitunnisteet:  Wikidata: Q309471  Wikispecies: Clostridium tetani  BacDive: 141639  CoL: 5ZDKY  EoL: 1004359  GBIF: 3226668  IRMNG: 10031049  ITIS: 960769  LPSN: clostridium-tetani  NCBI: 1513  NZOR: 397f6cab-185d-4248-a52d-edd1705bf754  Open Tree of Life: 537502
Linnukkapatsas

| Linnukkapatsas |
| --- | --- |

Nimi:  Linnukkapatsas
Toinen nimi:  '
Tekijä:  Niilo Kokko
Valmistumisvuosi:  1934
Taiteenlaji:  veistos
Teostyyppi:  Muistomerkki
Sijainti:  Limingan kirkonkylä, Suomi
Koordinaatit:  64°48′40″N 25°24′41″E﻿ / ﻿64.8111°N 25.4113°E﻿ / 64.8111; 25.4113
Linnukkapatsas on Limingassa sijaitseva muistomerkki.
Patsas pystytettiin vuonna 1934 muistoksi venäläisten tekemästä hävitysretkestä vanhan vihan aikana vuonna 1496. Se sijaitsee Linnukkamäellä paikalla, jossa olivat Limingan toinen ja kolmas kirkko. Ne tuhoutuivat ns. pitkän vihan aikana 28. joulukuuta 1589 ja 25. marraskuuta 1592. Muistomerkin on suunnitellut liminkalaissyntyinen arkkitehti Niilo Kokko.